Enrico Lunghi

Den **Enrico Lunghi**, gebuer den 18. November 1962 an der Stad Lëtzebuerg, ass e lëtzebuergesche Konschthistoriker an Auteur. 

Vun 1996 bis 2008 war hien artisteschen Direkter vum Casino Luxembourg an och Kommissär oder Kokommissär vun de meeschten Ausstellungen, déi do organiséiert goufen. Hie war vum Januar 2009 bis Enn 2016 Direkter vum Mudam.

Zanter senger Demissioun als Museumsdirekter schafft den Enrico Lunghi am Service de coordination de la recherche et de l'innovation pédagogiques et technologiques vum Educatiounsministère an op der Universitéit Lëtzebuerg.

2019 war hien, ë.&nbsp;a. Kommissär von der Retrospektiv Bert Theis am Mudam (*Building Philosophy - Cultivating Utopia*), von der Ausstellung *Un monde, un seul, pour demeure - Sociétés et figures humaines dans les collections des FRAC de Nouvelle-Aquitaine*, am Schlass vu Biron an der Dordogne, a vun der Ausstellung *Celebration Factory* vum Filip Markiewicz an der Kunsthalle Osnabrück.

__TOC__

Ausserdeem ass hien Tresorier an der lëtzebuergescher Sektioun vun der *Association internationale des critiques d'art* (AICA)  a vun 2005 bis 2011 President vun der *International association of curators of contemporary art* (IKT). Hie war fir Lëtzebuerg Kommissär op der Biennal zu Venedeg 1995 (Bert Theis, *Potemkin Lock*), 1999 (Simone Decker, *Chewing and Folding Projects*) an 2007 (Jill Mercedes, *Endless Lust*). 

Den Enrico Lunghi schreift reegelméisseg eng Rubrik am *Kulturissimo*, der kultureller Bäilag vum *[[Tageblatt]]*, an huet ë.&nbsp;a. fënnef Romaner verëffentlecht (Kuck wgl. Publikatiounen). An Zesummenaarbecht mam Serge Basso huet hien eng Krimi-Serie, déi d'Aventurë vum Lëtzebuerger Inspekter Wagner erzielt, publizéiert. Hien huet och e puer Lidder op youtube verëffentlecht, ë.&nbsp;a. *Monsieur le Ministre* (2017) an *Letter to Bob* (2019).
 
## Poleemik no engem Interview op RTL Télé Lëtzebuerg
No engem Interview den 13. September 2016 an deem hien der Freelancerin Sophie Schram de Mikro erofgedréckt hat, ass den Enrico Lunghi den 3. Oktober an der RTL-Sendung « De Nol op de Kapp » wéinst « Aggressioun mat coups et blessures volontaires » beschëllegt ginn.

## Publikatiounen (Auswiel)
### Literaresch Publikatiounen

* La collectionneuse d'anges, Editions Binsfeld, 2017
* Kriminalserie *Les Quatre Saisons de l'inspecteur Wagner*, zesumme mam Serge Basso de March; Éditions Phi, Dezember 2013
* *2129 Chasse à l'homme de l'art*; Les Éditions de l'Officine, 2011
* *Nous sommes heureux - Fable artistique en quatre saisons*; Les Éditions de l'Officine, 2009
* *Morts au musée - Histoire d'art et de sang*; Les Éditions de l'Officine, 2008, 
* *Le crépscule d'un rêve américain - Le long de la Route 66*; Les Éditions de l'Officine, 2007
### Lidder

* Monsieur le Ministre, Lidd op YouTube

## Literatur
* Hansen, Josée, 2009. *Traces de parcours*. Lëtzebuerger Land, 2. Januar 2009, S. 22.
* Gaeng, Catherine. Lynchage médiatique et abus de pouvoir: Chronique de l’affaire « Lunghi/RTL/Bettel » (vergraff), disponibel an digitaler Form op Amazon
* Kieffer, Sophie, 2023. *Affaire Lunghi : deux journalistes de RTL condamnés pour diffamation.* Le Quotidien, 14 décembre 2023.
## Um Spaweck